Boekdinge | MaanKind
Category Archives: Boekdinge
Posted by MaanKind in Boekdinge, Dag-tot-dag
Daar is 'n tyd om te kom en 'n tyd om te gaan. Vandag is vir my so effens weemoedig, ek het besluit om nie my Boekemakranka domein te hernu nie. Dit het 'n lang pad gekom, van die tyd toe ons op 'n gespreksforum oor boekdinge saamgesels het, voor Faceboek nog bestaan het. Boekemakranka – 'n Virtuele Leeskring. Dinge verander, en toe Tapatalk vir Lefora waarop die forum geloop het oorgekoop het, het die gewildheid van die forum ook beteken dat dit 'n teiken geword het van die spammers.
Daardie Boekemakranka wat met sy Leeslyste en al wat my 'n paar maal op RSG en Whale coast radio as gas gehad het, het my laat besef daar is mense wat nie 'n gesig vir TV, of 'n stem vir radio het nie. Ek onthou die absolute horror toe ek na die tyd luister na my eie stem. My mense het gesê dis maar hoe ek klink en ek het gedreig om nooit weer 'n woord te praat nie. Een goeie ding – ek het gehoor hoeveel keer ek die woord ongelooflik gebruik, en ek vermy dit nou heeltemal!
Verandering is die een konstante in die lewe, en so het dinge en platforms verander. Ons het elders op Facebook en op Goodreads oor boeke begin gesels, en Boekemakranka het koers verander en begin om e-boeke te verwerk en te verkoop, aan die heel begin van die e-boekbedryf. Boekemakranka het die heel eerste e-boek, Viersprong, in Afrikaans op Amazon verkoop, voordat die groot uitgewers nog aan boord gekom het. Daarom bied ek graag aan julle vir 'n beperkte tyd, die kortverhaalbundel Viersprong, teen afslagprys! Koop dit op Amazon, of in ePub op my persoonlike blad, http://trisahugo.co.za/. Daar is ook 'n baie spesiale aanbod op My Kort vir jou Sop, Boekemakranka se liefdadigheidsbundel wat al soveel borde kos vir behoeftige bejaardes gekoop het. Elke sent opbrengs van hierdie twee e-boeke word aan voedselprogramme in ons dorp geskenk. Die gedrukte Sop-boeke soos dit bekend geword het, is ongelukkig reeds uitverkoop. As jy Viersprong in ePub-formaat teen R49 koop, kan jy My Kort vir jou Sop vir slegs R5 koop. (Jy betaal met jou kredietkaart op jou eie bank se encrypted platform en veiligheidsisteme deur PayFast.)
Mens maak mos 'n kind groot en trou hom af, maar daar is altyd 'n klein kolletjie van jou hart vir daardie kind. Boekemakranka was goed vir my en vir 'n klompie skrywers en ek neem met heimwee afskeid van die domein, maar die naam leef voort as 'n submenu op my eie blad.
Reis saam in boeke
Posted by MaanKind in Boekdinge, Dag-tot-dag, Toerisme
Daar was 'n tyd wat ek geestelik verryk gevoel het deur teater. Teaterproduksies in Pretoria en Johannesburg was toeganklik en bekostigbaar, die kinders is saamgesleep en ek het gevoel ek is 'n verantwoordelike ouer om hulle hieraan bloot te stel. My flieksmaak wat in my jonger jare net gemik was op blote vermaak, het ontwikkel saam met die ontstaan van die Nouveau-teaters, waarvan die Tramshed in Pretoria eerste was waar ons art movies gaan kyk het in die laat 80's.
Later jare was ons bevoorreg om meer te kon reis. Ek kan sonder baie dinge klaarkom, ek hoef nie ontwerpersklere of fancy wiele onder my alie te hê nie, as dit beteken ek kan uitsien na, of terugkyk op 'n besoek aan 'n buurdorp, 'n binnelandse road trip of 'n reis na 'n verre land. As ons reis, beleef ons so baie. Alles is vreemd. Tog is alles op 'n manier so bekend dat mens baie klein voel as jy dink aan jou eie spikkeltjie in die grote Universe. Hoe onbenullig jyself eintlik is in die groter prentjie. Daar is wêrelde buite jouself wat aanhou draai, terwyl ons elkeen op ons eie klein eilandjie bly woon.
Maar altyd, sedert my kinderjare was die goue draad deur alles, boeke. Met tegnologie se ontwikkeling het ander inligtingsbronne bygekom, maar dis deur lees op enige medium wat my wêreld verruim en verryk word. Iemand vra gister, as jy kan kies, boeke of flieks, wat sou jy kies? My antwoord was maklik – Boeke. As ek die storie lees, speel daar buitendien 'n soort fliek in my kop af. Daardie onvergeetlike boek van Sue Monk Kidd, Secret life of Bees, speel af op 'n plek wat ons binnekort gaan besoek, nadat ek ook die fliek gesien het. Wie sal ooit Prince of Tides van Pat Conroy vergeet? Of die klassieke Gone with the wind van Margaret Mitchell? Ook Midnight in the Garden of Good and Evil van John Berendt. Ons gaan al daardie plekke bekyk in Mei waarvan ons lees in die boeke, ons gaan deur die plantasies loop waar slawe gewerk het en museums en begraafplase besoek, en daarna vir ewig kan terugkyk op herinneringe daarvan. Die kos, die kultuur, die politieke klimaat, die landskap, ons kan alles intens beleef, nadat ons daarvan gelees het en dit ons belangstelling geprikkel het. Hoe arm is iemand se wêreld wat eerder 'n aksiefliek kyk as saamreis in 'n kosprogram op TV, deur Shane Delia of Andrew Zimmerman?
Daar sal altyd iewers, iets of iemand wees wat jou inspireer tot meer, wat jou laat ontwaak en ontwikkel in die beste weergawe van jouself en dis eers dán dat jy besef hoe diep was jou slaap.
"You live like this, sheltered, in a delicate world, and you believe you are living. Then you read a book (Lady Chatterley, for instance), or you take a trip, or you talk with [someone], and you discover that you are not living, that you are hibernating. The symptoms of hibernating are easily detectable: first, restlessness. The second symptom (when hibernating becomes dangerous and might degenerate into death): absence of pleasure. That is all. It appears like an innocuous illness. Monotony, boredom, death. Millions live like this (or die like this) without knowing it. They work in offices. They drive a car. They picnic with their families. They raise children. And then some shock treatment takes place, a person, a book, a song, and it awakens them and saves them from death."
"Some never awaken. They are like the people who go to sleep in the snow and never awaken. But I am not in danger because my home, my garden, my beautiful life do not lull me. I am aware of being in a beautiful prison, from which I can only escape by writing."
(Met dank aan: https://www.brainpickings.org/2017/01/19/anais-nin-on-reading/)
Anaïs Nin: The World's First Blogger?
Skrywers dink stories uit – Regtig?
Posted by MaanKind in Boekdinge, Spirituele goed
Drome, karakters in stories, skryfproses, storiepoel
"A writer is a world trapped in a person" het Victor Hugo gesê. Mens lees dikwels dat skrywers sê die karakters het 'n wil van hulle eie, of die storie wou geskryf wees. Die prentjie in my kop is dat daar 'n storie vebykom in 'n soort kollektiewe poel van stories en die skrywer steek sy hand uit en pluk die storie soos 'n vrug wat ryp geword het in die storiepoel. Wanneer die skrywer reg is vir die storie en storie ryp is vir die skrywer, is daar 'n magiese proses wat allerhande aardse lastighede behels soos laatnagligte, kos wat brand, gesinne se geduld wat opraak. Lesers stroom na boekbekendstellings en boekwinkels, huiwer eers maar kliek dan ferm by Amazon op Buy now with 1-click, gaan Boek-en-koek by Leonie se Graffiti, spring in die bed met Bibi of stry op Lekkerlees Boekrak.
Self sukkel ek met wederstrewige karakters op die oomblik. Gisteraand was ek ontsteld oor die wending wat die storie neem en die karakters se optrede, dit is glad nie wat ek wou skryf nie. Nou vra ek myself af, waar kom daardie wederstrewigheid en eiesinnigheid van die karakters vandaan? Is dit deel van daardie storiepoel? Is dit mense wat iewers sou kon leef?
Dikwels is dit ook daardie gedagtes wat spontaan opkom wanneer ek besig met mindless take, wat mense tref. Die strykplankgedagtes. Meestal maak ek dadelik notas daarvan (dankie tog vir Google Keep) en is soms verwonderd as ek agterna my notas lees, asof dit nie ek self is wat dit geskryf het nie.
Dieselfde gebeur met my drome. Ek droom deesdae vreemde vivid drome, wat heeltemal anders voel, asof dit werklik afspeel, op vreemde plekke met vreemde mense. Sulke drome is duidelik anders as my gewone drome, dit voel of dit uit 'n baie dieper deel van my bewussyn kom. Daar uit die plek waar mens net onder baie diep hipnose bykom. Ek kry die gevoel dat dit my eie lewe is wat op 'n dimensie uitspeel, dele van my lewe wat sou kon wees, gegewe klein keuses wat ek iewers langs die pad sou maak wat my lewe heeltemal in 'n ander rigting op vreemde paaie sou stuur.
Is hierdie dalk die storiepoel waaruit skrywers tap? Ons lewens wat sou kon wees, die karakters die mense wat deel vorm daarvan?
Daar word deesdae baie navorsing gedoen oor kunsmatige intelligensie en mense soos Daniel Dennett doen navorsing oor die evolusie van bewustheid. "Dennett's cross-disciplinary approach – encompassing neuroscience, evolutionary biology and artificial intelligence – has been widely acclaimed and helped redefine the role of the philosopher for our age."
Sou daar 'n skakel kon wees tussen hierdie storiepoel, die karakters wat skrywers manipuleer en die wêreld waarin ons in ons drome leef? Ek hoop so. Ek hoop ek leef lank genoeg dat mense soos Dennett se navorsing vir ons antwoorde bring oor hierdie vrae.
As die Bessie bitter word teen dagbreek
'n spieël het gebreek
My liefste André,
Jy het my hart gebreek aan duisend stukke, die brokke lê versprei oor land en see. Gom sal dalk my hart aanmekaar kan las en plak, maar my siel, my siel is week en swak.
Die donkerte wil nie wyk, ek word verswelg onder die swaar wolk. Dis dik en taai en swart, en daal af. Af oor my, waar ek inmekaargekrul hier sit en voel hoe die taai swart kloue om my spin.
Nog 'n pil. Afgesluk sonder water. Niks help nie, die donkerte wil nie wyk. Waar is my kind? Kyk iemand na haar?
Jy, André, dit was net jy. Altyd jy. Jy kon jou hand uitsteek, en as ek aan jou raak, het ek lig gevoel. Lig gelyk en lig gedans. Lig en blink het ek dan gedartel deur my dag.
Maar nou het jy jou hand teruggetrek, en daarmee saam my lig. En my lag.
My lyk lê uitgespoel in wier en gras.
Soms kom mens mos op die onmoontlikste plekke op die grootste skatte af. 'n Paar jaar gelede het ek by 'n vreemde videowinkel ingeloer, sommer net (nie 'n plek waar ek al ooit was nie) en daar staan 'n tafel vol ou DVD's te koop vir R20. Onder andere Helena Noguera se dokumentêr, Ingrid Jonker: Her Lives and Time.
Wat 'n voorreg om dit te kan besit.
(Hierdie fiktiewe brief is met apologie aan Ingrid Jonker, André P Brink en Umuzi uitgewers wat binnekort die liefdesbriewe tussen Brink en Jonker publiseer)
Ek woon in Bloumond
Chanette Paul, Jo & Sue, Kleinmond, Nan & Jeannie
Ek woon naby Maanschijnbaai, in Bloumond. En my naam is Sue. Altans, dis hoe ek gevoel het toe ek Chanette Paul se eerste boek in die Maanschijnbaai tweeluik, Jo & Sue, gelees het. Die inspirasie vir haar die Maanschijnbaai boeke, het sy gekry in my tuisdorp, Kleinmond. Nou wie sou nou nie nuuskierig wees nie?
Na Jo & Sue moes ek net eenvoudig weet wat van die karakters en daardie kasarm word. En sy stel nie teleur nie! Ek was effe ongesteld vir 'n rukkie en het allerhande krisisse beleef, en dan is dit mos net die tyd om jou sorge te vergeet en jou kop te skud vir daardie sletspul.
Hierdie keer was Nan & Jeannie die spil waarom dinge draai, maar ek … ag ek bedoel Sue … en Jo se lewens is steeds ineengevleg met dié van die ander twee. Hulle leef volgens die Calitz girls se reës:
Jy maak niemand moedswillig seer nie. Jy kom niemand doelbewus te na nie. Jy gun mense om te wees wat en wie hulle is solank hulle jou nie moedswillig seermaak of te na kom nie. Jy vergewe hulle as hulle dit wel gedoen het en insien dat hulle dirooggemaak het. As hulle dit nie insien nie, sny jy hulle gewoon uit jou lewe. Meet 'n bietjie jouself, jou familie, jou gemeente daaraan en kyk hoe vaar jou bende. (Nan aan Gideon)
Met sulke girls kan mens mos 'n pad stap! Daar is ware wysheid wat op vele plekke deurskemer, sonder dat dit soos sedelessies klink. Wat vir my goed was, is dat die karakters ten spyte van hulle tekortkominge, steeds integriteit het en ek kon werklik met iedereen assosieer. Behalwe met Jeannie, sy was erger as my kinders en en wou haar aan haar knopskouertjies vat en wakker skud.
Baie besonders was die inligting oor klippe en kristalle. Self het ek besondere belangstelling daarin soos hier beskryf, en dit was pure plesier om daaroor te lees.
So lyk Haweweg in Kleinmond, die straatjie wat as inspirasie gedien het vir die Maanschinbaai tweeluik. Ek moet bieg ek was bietjie suur dat daar heelwat werklike plekke in ons omgewing genoem is, maar Kleinmond is uitgelaat en die boek speel in Bloumond af… Ek aanvaar egter die skrywer het haar redes.
Lees die boek. Lees beide boeke.
Nan & Jeannie
Mister God en Seks
All the universe has got a sex-like quality about it. It is seminal and productive at the same time. The seeds of words produce ideas. The seeds of ideas produce goodness knows what. The whole blessed thing is male and female at one and the same time. In fact, the whole thing is pure sex. We've taken one aspect of it and called it sex, or made it self-conscious and called it Sex. But that was our own fault, wasn't it? – Fynn, Mister God, This is Anna
Hierdie is na aanleiding van gister se gesprek op Facebook. Ek het gesê:
Die see is damplat en vriesbrandkoud, en dis net ek en die Franse tannie wat dit aandurf. Ons is ongeveer ewe oud, en dieselfde bou en skades op ons lywe. Ek met my boobe en boude bedek in 'n rispiktawele swembroek, en sy met in 'n panty en wit toppie, wat sy tot by haar nek optrek om die water óral te voel. Daarna gaan sit sy so by die restaurant op die dek en trek by die tafel weer aan. Net so. Ek wens ons kon ook so lewe.
Van die kommentare was:
Hugo van Zyl: Laat dit vir ons pretensie 'n les wees! Eks te skaam vir my eie swembad! En dan sien ek vrind Stoffel swem met krukke en dan voel ek so skaam….vir my kopskade!
Maryke Van Rensburg: Ai, partykeer wens ek ook dat ek die klere kan afgooi en net wees … great dat sy die selfvertroue het.
Magda Odendaal: Dis oor ons in daai silent era grootgeword het. Mens praat oor niks, en naaktheid word iets lelik. Ons is heeltemal te bewus van hoe mense lyk. Die Europeers het geen skaamte nie, dis vir 'n ou omie niks om vlak voor jou sy klere uit te trek en sy speedo aan te trek nie. Of 'n beplooide tannie waar gravitasie reeds geweldige skade gedoen het, onder die stort te gaan staan en uit te trek nie. En dis seker hoe dit moet wees. Ek is heeltemal te skaam daarvoor, maar dit lyk altyd vir my so bevrydend.
Daar was wisselende menings oor die aanvaarbaarheid van vet en rolle en ou lywe op die strand, maar ek is lankal verby die stadium waar ek my steur aan die artikels in tydskrifte en advertensies wat net pragtige jong lyfies op die strand wys. Die meeste mense het gewone lywe, met skade van son en swangerskappe. Een en elke mens het die reg om op die strand te loop! Middeljarige bolletjie of te nie. En as ek wil laf wees saam met my dogter en kleindogter, dan doen ek dit. Op hierdie dag het ons mekaar afgeneem, en omtrent op die sand rondgekruip soos ons lag. Wie sê net mooi jong meisies mag pret hê op die strand?
Skud af daardie selfbewustheid, skud af die skaamheid, skud eerder die boude!
As 'n jong vrou sterf
06 Tue Nov 2012
Mense sê 'n mens kom nooit oor die dood van jou kind nie. En ons eerste gedagte is altyd, waarom? Hoekom nou? Waarom sy? Waar is die God van Liefde?
'n Stuk of 15 jaar gelede is ons familie geruk deur die motorongeluk waarin my niggie se dogter en haar ongebore baba dood is. Haar kleuterseuntjie en man het oorleef. My niggie het baie swaar verwerk hieraan, en ook aan die klein seuntjie wat sy hoogstens een maal per jaar vir 'n vakansie gesien het.
Min het ek geweet hoe hierdie seuntjie mense se lewens sou aanraak. Die afgelope week lees ek so proe-proe aan die pragtige boek van Evette Weyers, Waar die hart van vol is... Sy beskryf haar lewe met Marius, haar beelde en haar lewe. "Die boek ontgin die gevoelens, gedagtes en temas wat die beeldhouer se kleireis na beelde rig."
Ek haal graag daaruit aan, p145 – 147.
Vroeër jare het ek soms snags in die diep oseaan gaan swem en geroep soos walvisse. In die binnesee van sy ma se baarmoeder het 'n kind my gehoor — en teruggeroep. Hy het strome gesoek na my toe en daarlangs geswem sodat ons lewens kon kruis. Ons was albei seekreature, van ouds af.
Bokant die oppervlakte van die water en op land, tussen die twee-beniges, het die lewe sy gewone gang gegaan. Annies Breytenbach het my opgewonde vertel van haar broerskind se seun, Tierre, wat op drie al so buitengewoon woordvas en bekkig was. Tierre se ma het in 'n ongeluk gesterf, en Annies het Johann, haar broerskind, en sy seun genooi om op Pringlebaai te kom woon. Annies het Tierre se pleegouer geword, en nog later het sy en Jan die aangenome ouers van die merkwaardige indigo-seuntjie geword.
Wat ek en Tierre gedeel het — nog voor ons ontmoeting — was 'n passie vir die see. Ek en Annies het hom geleidelik leer duik, en later het ek hom geneem om dieper waters te trotseer en sy eerste vis te skiet. Ons het hom ook geleer om die see op te pas. Hy het flink gehelp om oestervangers se kuikens op Pringlebaai se strand aan die lewe te hou, midde van hordes Kersvakansiegangers. In die water is hy pure dolfyn. Ek verkyk my aan hoe die golwe en strome trotseer en die see sy domein maak.
Toe hy klein was, het Tierre soms baie verlang na sy eerste ma, Kataliena, soos hy haar genoem het. Dan het hy 'n ruimtetuig gebou en na haar ster gevlieg, om met haar te gaan praat. Ek was gelukkig genoeg om een wintersaand saamgenooi te word op sy sterretog. Ek het hom gehelp om die ruitetuig te bou, stoele heen en weer te skuif en alles reg te kry vir die vlug. I—. het die hele reis gelei. Ons het die aarde met 'n spoed verlaat. Gou het ons tussen die sterre deurgevlieg tot by sy ma se ster. Om net daar aan te kom en haar te sien, was vir hom genoeg.
Hierdie verhaal van Tierre en sy ster-ma het ander kunstenaars, buiten myself, ook geraak en geïnspireer om iets daaroor te skep. Hennie van Greunen het 'n ballade oor Tierre se verhaal vir een van sy kabaretstukke, Pello, geskryf. Pedro Kruger het dit getoonset en gesing.
In 2003, toe ek gewerk het aan my uitstalling, "Meeting the Gods that we Harbour, a Celebration of my Friends", het ek my vriende as gode uitgebeeld.
Ek het Tierre as die Klein Prinsie op sy planeet gemaak. Hy staan alleen op sy see-wêreld en reik op na sy ma se ster. Die beeld heet Seeklong. By die opening van die uitstalling het ek die beeld vir hom present gegee. Hy het onmiddellik uitgehardloop en van boombas en klip 'n beeld gemaak wat hy vir my gegee het.
Op sy dertiende verjaardag wou Annies vir Tierre 'n "Boermitswa" gee. Ek moes daaraan vorm en inhoud gee, en ook die spreker wees. Dit was interessant om deur ou inisiasie-seremonies en rituele te soek na wat toepaslik sou wees vir Tierre. Toe ons almal saam sy man-wording vier, het ek 'n gedig voorgelees wat Jan geskryf het. Die titel is "Testament van 'n nalatenskap aan Tierre". Dit begin so:
En aan jou my spirituele seun
bemaak ek al my woorde, soet en bitter,
om te gebruik as gidse op jou lewensreis.
Nou, op 17, is Tierre 'n bobaas-duiker en jag hy vis en seekos vir sy gesin, of gaan haal hy mossels vir Annies se seedisse. Jan is intussen dood, en Tierre is nou die man in die huis. Die see bly steeds sy passie. Tierre leer sy maats om net so kranig te duik soos hy – hy is 'n baie vrygewige wese. Ek leer ook nou by hom as duiker, veral hoe om vis te skiet.
Soms, laatnag, ontmoet ons nog steeds in die diepste van diep oseane, as seekreature, en sing ons saam soos walvisse.
As dit darem nie vir jou die doel van hierdie mense se lewe in perspektief plaas nie… Lees weer:
Lees meer oor hierdie pragtige boek hier: http://www.sarie.com/lewe-liefdes/boeke/uittreksel-uit-evette-weyers-se-boek-wat-die-hart-van-vol-is
04 Tue Sep 2012
Boeke vir Kindle, Boekemakranka, e-Boek Uitgewers, e-Boeke, Kleinmond, Vriende van Kleinmond Biblioteek
Mens hoor altyd die self-help ghoeroes sê, vind jou passie, en doen net dit. Dit is die resep vir geluk en sukses. Ek het al my lewe baie skepties na daardie raad geluister, veral toe ek jonk was, en gedink ja, right. Ek meen, regtig. Wie sou my nou wou betaal om heeldag stories te lees, en in my vrye tyd op my rekenaar te speel?
Min het ek gedink, maar ek kan mysélf mos betaal daarvoor. Een goeie dag het dit my getref, toe nog 'n persoon wou weet waar hulle Viersprong ('n Kortverhaalbundel waarvoor ek 'n paar verhale bygedra het) te koop kan kry. (Die uitgewer het ophou funksioneer, en dit is nie meer in druk nie). Probeer dit as e-Boek op Amazon, het dit my te binne geskiet. En siedaar, Boekemakranka is gebore. Goed, dit behels darem bietjie meer as die lees van stories en speel op my rekenaar, maar dis die bottomline. Dit is vir my so lekker, dat dit skoon vreemd voel as ek geldelik daarvoor beloon word!
Nou spiraal dit so uit, dit is vinnig besig om my voltydse werk te word. In die oggende kan ek nie vinnig genoeg my ander 'verpligtinge' en huishoudelike take afhandel om te begin nie.
Glo my, ander mense sien skielik ook die passie raak, en deel net werk uit. Ek is gevra om Saterdag 'n praatjie te hou oor e-Boeke en e-Lesers, ter viering van Nasionale Boekeweek, en vandag ook om bietjie lewe te blaas in ons Vriende van Kleinmond Biblioteek. Eintlik behels dit fondsinsameling en vergaderings en reëlings, maar ag wat, dis vir 'n goeie saak.
Maar hier sit ek en werk, en ek geniet elke oomblik daarvan! Daar is 'n diepe tevredenheid, contentment, in my hart, in my siel en hele wese.
Wat is jou passie, en hoe kan jy dit deel maak van jou lewe?
Is jou leeshart Afrikaans so op die vrouedag?
09 Thu Aug 2012
Boeke vir Kindle, Boekemakranka, e-Boek Uitgewers, e-Boeke
Onthou dat Saterdag die jaarlikse Koop-'n-Afrikaanse-boek-dag is! En ja, e-Boeke tel ook!
Daar word gevra dat alle Afrikaans-liefhebbers op11 Augustus 'n Afrikaanse boek koop uit solidariteit met ons Afrikaanse skrywers, uitgewers en boekwinkels wat sorg dat daar voortdurende nuwe Afrikaanse boeke op die mark verskyn.
Vir jou Kindle of Kindle App, gebruik Hierdie Maklike Skakel om na Boekemakranka se e-Boeke op Amazon te gaan kyk.
Daar is lekker liefdesverhale, ernstiger boeke, of sommer iets lekker warm en eroties.
Boekemakranka se eerste e-Boeke is nou op Kalahari beskikbaar in ePub formaat. Daar gaan weekliks nuwe boeke beskikbaar wees.
Gebruik Hierdie Maklike Skakel om na Boekemakranka se e-Boeke wat reeds op Kalahari beskikbaar is, te gaan kyk.
Moet jy regtig wag tot Saterdag? As jou leeshart Afrikaans is, koop sommer vandag nog 'n Afrikaanse e-Boek!
Daar is koue in die Kaap…
Moenie dat die koue naweek jou onderkry nie. Sorg dat jou hart en siel warm bly. Lees ietsie… Veral ietsie warms…
Maanvrug is 'n sensuele en soms liriese boek wat die deur oopmaak na die donker binnekamer van Selene se seksuele fantasieë en liggaamlike avonture.
Daar is 'n e-Boek vir elke smaak. Of jy hou van kortverhale of liefdesverhale, of dalk ernstige verhale. Ware verhale dalk?
Voel jy pronkerig, soos hulle sê djonk en djikkerig, maar te lui om uit te gaan om pret te hê? Lees hierdie een, net daar in die kooi!
Pronk – 'n Versameling van heerlik humoristiese kortverhale
Boekemakranka se e-Boeke op Amazon
Boekemakranka se e-Boekwinkel
Boeke vir Kindle, Boekemakranka, Dries Brunt, e-Boek Uitgewers, e-Boeke, Meiringspoort
Het jy al deur Meiringspoort gery?
Ken jy mense wat in De Rust woon?
Het jy al ooit van Klaarstroom gehoor?
Weet jy waar die legende van die meermin vandaan kom?
Loop saam met Herrie op CJ Langenhoven se spore, en gaan kyk na Vertellings oor Meiringspoort
Kliek hier om na al Dries Brunt se e-boeke op Amazon te gaan kyk
Het jy 'n Kindle?
Boeke vir Kindle, e-Boeke, Kindle, Uitgewers van e-Boeke
Het jy 'n Kindle? Of 'n iPad? Of 'n Xoom? Of 'n PC? Het jy 'n iPhone? Het jy geweet jy kan al Amazon se boeke op 'n Kindle App wat gratis beskikbaar is lees op enige van hierdie devices? (Toestelle klink nie vir my lekker nie, vir my is 'n toestel 'n appliance, soos 'n yskas of wasmasjien). Ons het pas 'n tweede Kindle gekoop, en was nog nie 'n oomblik spyt nie, want die MaanMense lees elke aand in die bed.
Die lekkerste funksie van die Kindle is seker vir my die woordopsoek-funksie, en dan ook die Notes wat jy kan maak, as jy 'n spesifieke stukkie wil onthou, onderstreep of weer later wil teruggaan. Alle boeke wat jy koop, se Notes bly ook op 'n sentrale plek in jou Kindle rekening bladsy. Jy kan ook kies of jy jou Notes aan ander leser beskikbaar wil stel. Die feit dat jy fontgrootte en lynspasiëring kan stel, maak dit natuurlik maklik op die ouer oog…
Het jy geweet daar is hordes gratis boeke beskikbaar op Amazon? Het jy geweet die meeste klassieke werke is gratis beskikbaar?
'n Baie oulike webwerf waar jy elke dag 'n lys van gratis e-Boeke kan kry.
Mense kan sê net wat hulle wil, maar e-Boeke is net eenvoudig besig om oor te neem. Oral op ons afgelope vakansie was mense te sien wat op enige van die toestelle te lees. Ek kan verstaan dat tradisionele uitgewers bang is vir die sprong, maar ek sien nie waarom nie. Dit laat my dink aan al die doemprofete oor nuwe ontwikkeling in die vorige eeu.
C. P. Scott, BBC History of television
Dennis Gabor, British physicist and author of Inventing the Future, 1962.
Baie meer van hierdie (wan)voorspellings is HIER te sien.
Dink jy steeds e-Boeke het geen toekoms nie? Ek glo absoluut daarin, daarom werk ek my morsdood op die oomblik, om in hierdie bedryf te kom terwyl hy jonk is.
Gebruik hierdie maklike skakel vir 'n volledige lys van al Boekemakranka se e-boeke op Amazon, of kyk na spesifieke skrywers se boeke.
Kliek hier vir 'n volledige lys van Abrham Nel se e-Boeke op Amazon
Kliek hier vir 'n volledige lys van Adele Reynders se e-Boeke op Amazon
Kliek hier vir al Frenette van Wyk se e-Boeke op Amazon
Kliek hier om na al Rika se e-Boeke op Amazon te gaan kyk
Kliek hier om na Sonjia Wolfaardt se e-Boek op Amazon te gaan kyk
Kliek hier om na Trisa Hugo se e-Boeke op Amazon te gaan kyk
Kliek hier om na al Vera Wolmarans se e-Boeke op Amazon te gaan kyk
Wat is jou ervaring van e-Boeke?
Die Nimlike Pietie Muis
Meeste kleintjies het 'n gunsteling storieboekie, een wat hulle oor en oor en ooorrrrr wil hoor, totdat jy die storie uit jou kop uit ken. So het ons Krulkopkleinkind van kleins af elke keer Klein Pietie Muis gekies as dit storietyd is. Na elke vakansie is ek gereed om Pietie se pikante bekkie in 'n muisvalletjie te snoer… Jy kan maar toestemming by haar kry om enige ander storie te lees, maar die oomblik wanneer jy dink jy is klaar, skuif sy tevrede reg, en sê, Nou Pietie Muis.
Nou Pietie is ook eintlik nou al 'n bejaarde muis, want die boekie se inskripsie lui dat ouma MaanKind dit in 1962 gekry het… Die taalgebruik is effens oordrewe, maar die storie is steeds relevant.
Om nou aan te sluit by my vorige pos, het 'n ernstige vraag van die klein klits my met haar mees onlangse besoek skoon winduit geslaan.
Ouma lê slaaptyd by haar in haar bed en lees aan Klein Pietie Muis (op haar versoek), toe sy my stop en baie ernstig vra: Ouma, lees jy vir my Klein Pietie Muis omdat jy dink ek wil dit graag hoor, of omdat jy dit vir my WIL lees?
Ek was sprakeloos oor hierdie vier-jarige insig.
Help kies 'n voorblad, asseblief?
20 Fri Apr 2012
Boekemakranka, Dries Brunt, e-Boek Uitgewers, e-Boeke, Elephant Dance
Watter een sou jy kies, en waarom?
Spel met die Dood – Nou beskikbaar as e-Boek op Amazon!
Boekemakranka, e-Boek Uitgewers, e-Boeke, Kindle Boeke
Dankie vir dié van julle wat my gekontak het om te vra na die beskikbaarheid van Spel met die Dood van Dries Brunt. Dit is nou beskikbaar as e-Boek op Amazon. KLIEK HIER vir 'n skakel om te gaan kyk waaroor dit gaan.
Kliek hier vir 'n maklike skakel na al Dries Brunt se e-Boeke op Amazon
30 Fri Mar 2012
Boekemakranka, e-Boek Uitgewers, e-Boeke
Vandag het ek amptelik boeke begin minder maak, op verskillende maniere. Party word net herversprei na ander boekrakke in ons gastewoonstelle (party word daar gelees, party gesteel, en party geruil vir 'n boek wat hulle weer klaar gelees het), maar ek het ook 'n paar van die nuwer Afrikaanse boeke vir iemand wie al haar boeke verloor het toe haar huis afgebrand het, gepos. Boeke is nie heilig nie. Boeke moet eerder gaan waar dit gelees word. Ek het te veel boeke, meeste het ek klaar gelees en dit moet eerder uitgedeel word as wat dit stof vergader. En stofmyte, vismotte, of muf hier by die see. So skiet my, maar dis hoe ek voel.
Wat wel vir my heilig is, is die rol wat die skrywer speel om 'n boodskap te bring, aan dié wat dit nodig het. En dit wat ek leer deur dit te lees, of dit bloot is om te ontspan, kennis te versamel, met karakters te assosieer, en die kleinste lewenslessies raak te sien in selfs die ligste leestof. Dit ja, dit is vir my heilig. Die boek self is net die instrument wat die boodskap dra.
Dis dieselfde met e-Boeke. Die Kindle of Gobi of iPad is nie heilig nie, dit gaan oor die woorde of die emosies of dit wat die woorde aan jou siel doen wanneer jy lees. Of nie?
Van e-Boeke gepraat, Boekemakranka is baie opgewonde oor twee nuwe boeke wat binnekort verskyn as e-Boeke op Amazon:
Naakstudie van 'n Boeremeisie – Marlene Jordaan (Digbundel)
Spel met die Dood – Dries Brunt
Intussen is daar 'n hele klomp e-Boeke om te geniet, oa van Boekemakranka se topverkopers Rika du Plessis en Adele Reynders. Gebruik sommer hierdie maklike skakel om na al Boekemakranka se boeke op Amazon te gaan kyk!
Lekker lees die naweek!
Die beste R22 wat ek hierdie week spandeer het!
Boekemakranka, e-Boek Uitgewers, e-Boeke, Holly Lisle
Wie van ons wil nie graag stories skryf nie? En die wat reeds skryf – wie wil nie graag beter skryf nie? Dis juis by skrywer Madelie Human waar ek hiervan gelees het.
Skrywer Holly Lisle het hierdie skryfkursus, wat veel, veel meer bied as net die aflaai en deurwerk van die boek . Dit is interaktief. Hoewel ek dit gekoop en op my Kindle afgelaai het, is dit vir my makliker om dit op my rekenaar oop te maak en deur te werk. Daar is ook skakels na al haar ander worksheets wat jy gratis kan kry.